EBBULA ly’obummonde ku katale lireetedde ebbeeyi yaabwo okwongera okulinnya ate n’obungi obulengebwa ne bukendeera ddala nga kati oyinza okugenda okugula akammonde n’ovaayo nga bwe wagenze.
Tonny Nsubuga, omusuubuzi w’obummonde mu katale e Nakawa agamba, obummonde bukendedde olw’omusana ogwase ekisusse abalimi ne babeera batono ababulima nga batya okufiirwa. Kino kivuddeko ebbeeyi okuba waggulu mu kiseera kino kuba tebulabika.
Ensawo y’obummonde obwa Kabale egula 170,000/-, Masaka 140,000/- ate obuva e Kisolo buli ku 150,000/-. Mu babulenga obummonde busatu obunene bugula 1,000/-, obunenemu tutunda buna ate obutono 10 bugula 1,000/-.
Gye buvuddeko nga mu mwezi ogwomusanvu, obummonde tebubadde ku buseere kuba ensawo ebadde esembayo okuba ku bbeeyi ebadde egula 90,000/-. Embeera eno tusuubira okukyuka mu bbanga ttono kuba abalimi bafubye okulima mu nkuba eno entono etonnya.
lug_Latn lug_Latn lug_Latn lug_Latn